बल्लियों के सहारे की जा रही है बिजली आपूर्ति
चरखी दादरी | वार्डनंबर 18 में बिजली विभाग की लचर व्यवस्था के चलते स्थानीय निवासी भारी परेशानियों का सामना कर रहे हैं। लंबे समय से वैध कॉलोनी में विभाग द्वारा पोल नहीं लगाने के कारण बांस की बल्लियों के सहारे मीटरों तक केबल पहुंचाने को मजबूर हंै। बार-बार विभाग को समस्या से अवगत करवाने के बाद भी समाधान नहीं होने से वार्डवासियों में विभाग के प्रति रोष बना है। उन्होंने विभाग से जल्दी ही बिजली के पोल लगवाने की गुहार लगाई है।
वार्ड नंबर 18 स्थित पूर्ण विहार में बिजली विभाग की लापरवाही का खामियाजा भुगतने को मजबूर है। विभाग द्वारा पिछले पांच साल से वैध कॉलाेनी में पोल नहीं लगाने के चलते लोगों ने बांस की बल्लियों के सहारे केबल को घरों तक पहुंचाया जा रहा है। हवा के हलके से झोंके से बार बार केबल हटने से बिजली गुल हो जाती है। समस्या को लेकर पार्षद कुलदीप गांधी द्वारा दर्जनों बार संबंधित विभाग के अधिकारियों को अवगत करवाने के बाद भी समस्या जस की तस बनी हुई है।
पार्षद ने बताया कि पिछले आठ माह से लगातार बिजली विभाग के चक्कर लगा चुका है, लेकिन अधिकारी एक दूसरे पर जिम्मेवारी थोप अपना पल्ला झाड़ लेते है। उन्होंने बताया कि एक बार तो विभाग का जेई मेरे साथ एस्टिमेट बनाने आया भी था, लेकिन तीन माह बीत जाने के बाद भी किसी अधिकारी ने वार्ड की सुध नहीं ली है।
हादसा होने का बना रहता भय
स्थानीयनिवासी राजपाल, रामरास, छवीदास, रामोतार आदि ने बताया कि बांस की बल्लियों के सहारे लगाई गई केबल के पास खाली मैदान में हर रोज बच्चे खेलते रहते हैं। उन्होंने कहा कि कई बार तो बच्चों के मैदान में भागने से बल्लियां गिर जाती हैं, गनीमत यह रहती है कि बच्चे केबल की चपेट में आने से बच जाते है। उन्होंने विभाग से वार्ड में जल्दी से बिजली के पोल लगवाने की मांग की है।
जल्द ही लगवा देंगे पोल
^इसप्रकार की शिकायत अभी तक विभाग के पास नहीं आई है। वार्डवासी हमे लिखित में शिकायत दें तो हम अपने कर्मचारी भेज कर एस्टिमेट तैयार करवाकर जल्द ही पोल लगवा देंगे। \\\'\\\' अतुलरंगा, एसडीओ, बिजली निगम
समय पर भरते हंै बिजली बिल
वार्डवासीअजीत कुमार, जितेंद्र, मामनचंद, जगबीर सिंह ने बताया कि कॉलोनी में लगभग 60 मकानों में बिजली मीटर लगे हुए है, लेकिन विभाग द्वारा अभी तक गलियों में पोल नहीं लगवाए गए। मजबूरी वस उन्होंने बांस की बल्लियों पर केबल लगाई है। उन्होंने कहा कि ग्राहकों द्वारा हर माह बिजली बिल समय पर भरने के बाद भी विभाग द्वारा बरती जा रही लापरवाही समझ से परे है।
वार्ड नंबर 18 में बांस की बल्लियों पर लगाई बिजली की केबल दिखाता पार्षद कुलदीप गांधी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva